**MUNICIPIUL SATU MARE**

**CABINET PRIMAR**

Nr. 10165 /14.02.2023 conexat cu nr. 24448 /13.04.2023

Kereskényi Gábor, primar al municipiului Satu Mare,

În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect „aprobarea Regulamentului privind organizarea și desfășurarea circulației autovehiculelor din categoria mijloacelor de transport greu în municipiul Satu Mare”în susținerea căruia formulez prezentul

**REFERAT DE APROBARE**

Potrivit prevederilor OUG nr. 195/2005 pentru asigurarea unui mediu de viață sănătos, autoritățile administrației publice locale au printre obligații să reglementeze, inclusiv prin interzicerea temporară sau permanentă, accesul anumitor tipuri de autovehicule sau desfășurarea unor activități generatoare de disconfort, disconfort olfactiv pentru populație în anumite zone ale localităților, cu predominanță în spațiile destinate locuințelor, în zonele destinate tratamentului, odihnei, recreerii și agrementului, unități sanitare și unități de învățământ.

În aplicarea prevederilor art. 18 din Legea nr. 195/2002 privind circulația pe drumurile publice, potrivit cărora autoritățile administrației publice locale au printre atribuții și luarea unor măsuri pentru instalarea, aplicarea și întreținerea mijloacelor de semnalizare rutieră și a echipamentelor destinate siguranței circulației, conform standardelor în vigoare, ținând evidența acestora, … întocmesc și actualizează planurile de organizare a circulației pentru localitățile urbane și iau masuri pentru realizarea lucrărilor ce se impun în vederea asigurării fluenței și siguranței traficului, precum și a reducerii nivelurilor de emisii poluante, cu avizul poliției rutiere … stabilesc reglementări referitoare la regimul de acces și circulație, staționare și parcare pentru diferite categorii de vehicule, cu avizul poliției rutiere, prin Hotărârea Consiliului Local al municipiului Satu Mare nr. 76/30.04.2015 a fost reglementată circulației autovehiculelor cu masa maximă autorizată de peste 3,5 tone în Municipiul Satu Mare.

 Față de cele expuse mai sus, având în vedere că traficul în zona centrală a municipiului și pe podurile ce traversează râul Someș este, la anumite intervale orare, extrem de aglomerat, se impune adoptarea unor măsuri pentru o mai bună fluidizare a traficului și limitarea intensității acestuia, precum și pentru protejarea unor sectoare de drumuri.

Raportat și la prevederile O.U.G nr. 57/2019 privind Codul administrativ, cu modificările și completările ulterioare, potrivit cărora consiliul local are printre atribuții administrarea domeniului public și privat al orașului precum și gestionarea serviciilor de interes local, propun spre dezbaterea și aprobarea Consiliului Local Satu Mare, proiectul de hotărâre în forma prezentată de executiv.

**INIȚIATOR PROIECT**

**PRIMAR,**

 **Kereskényi Gábor**

Red. ing. Haiduc Dan - 2 ex.